25.11.2011 Jurnalul Oficial al Uniunii Europene L 311/1 (Acte fără caracter legislativ) REGULAMENTE REGULAMENTUL (UE) NR. 1178/2011 AL COMISIEI din 3 noiembrie 2011 de stabilire a cerințelor tehnice și a procedurilor administrative referitoare la personalul navigant din aviația civilă în temeiul Regulamentului (CE) nr. 216/2008 al Parlamentului European și al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr.216/2008 al Parla- mentului European şi al Consiliului din 20 februarie 2008 privind normele comune în domeniul aviației civile şi instituirea unei Agenţii Europene de Siguranță a Aviaţiei şi de abrogare a Directivei 91/670/CEE a Consiliului, a Regulamentului (CE) nr.1592/2002 şși a Directivei 2004/36/CE (), în special articolul 7 alineatul (6), articolul 8 alineatul (5) și articolul 10 alineatul (5), întrucât: (1) Regulamentul (CE) nr. 216/2008 urmăreşte să stabilească şi să menţină un nivel înalt şi unitar de siguranță a aviației civile în Europa. Regulamentul menţionat prevede mijloacele de realizare a acestui obiectiv şi a altor obiective în domeniul siguranței aviației civile. Piloţii a căror activitate presupune operarea anumitor aeronave şi echipamente de pregătire sintetică pentru zbor, precum şi persoanele şi organizaţiile implicate în pregătirea, testarea sau verificarea acestor piloți trebuie să respecte cerințele esențiale aplicabile prevăzute în anexa III la Regulamentul (CE) nr. 216/2008. Conform regula- mentului menționat, piloții, precum şși persoanele şi organizațiile implicate în pregătirea acestora trebuie certi- ficate după ce s-a constatat că îndeplinesc cerințele esențiale. În mod similar, piloților trebuie să li se clibereze un certificat medical, iar examinatorii aeromedicali respon- sabili de evaluarea aptitudinii din punct de vedere medical a piloților trebuie autorizați după ce s-a constatat că îndeplinesc cerințele esențiale aplicabile. Cu () JO L 79, 19.3.2008, p. 1. toate acestea, în Regulamentul (CE) nr.216/2008 se formulează posibilitatea ca medicii generalişti să acţioneze în calitate de examinatori aeromedicali în anumite condiții și în cazul în care legislația națională permite acest lucru. Echipajul de cabină implicat în exploatarea anumitor aeronave trebuie să respecte cerințele esențiale aplicabile prevăzute în anexa IV la Regulamentul (CE) nr. 216/2008. În conformitate cu regulamentul menționat, echipajul de cabină trebuie supus în mod regulat unei evaluări a aptitudinii din punct de vedere medical de a-și îndeplini, în condiții de siguranță, sarcinile care le-au fost alocate în domeniul siguranței. Conformitatea trebuie demonstrată printr-o examinare adecvată, bazată pe cele mai bune practici de medicină aeronautică. Regulamentul (CE) nr.216/2008 impune Comisiei să adopte dispozițiile de aplicare necesare pentru stabilirea condițiilor de certificare a piloților şi a persoanelor implicate în pregătirea, testarea sau verificarea acestora, de atestare a membrilor echipajului de cabină şi de evaluare a aptitudinii lor din punct de vedere medical. Trebuie să se stabilească cerințele şi procedurile pentru conversia licențelor naționale de pilot și a licenţelor naționale de mecanic navigant în licențe de pilot pentru a se garanta că aceştia pot să își desfăşoare acti- vitatea în condiții armonizate; la rândul lor, calificările de zbor de încercare trebuie convertite în conformitate cu regulamentul menţionat. Statelor membre trebuie să li se dea posibilitatea să recu- noască licenţele eliberate de țări terțe în care se poate garanta un nivel de siguranță echivalent cu cel precizat în Regulamentul (CE) nr.216/2008. Trebuie să se prevadă condițiile de recunoaştere a licenţelor eliberate de țări terțe.